जयपुर के लिए चलाई जाएगी एसी स्पेशल ट्रेन
रायपुर| जयपुर जाने वाले यात्रियों के लिए रेलवे ने बिलासपुर-रायगढ़-चांपा होते हुए स्पेशल ट्रेन शुरू करने का निर्णय लिया है। यह ट्रेन शालीमार से जयपुर के बीच 13 फेरों के लिए चलेगी। इस ट्रेन में केवल एसी कोच लगाए जाएंगे। यह ट्रेन प्रत्येक सोमवार को शालीमार से जयपुर के लिए 03 अप्रैल से 26 जून तक चलेगी।
इस ट्रेन का नंबर 08061 रहेगा।
इसी तरह जयपुर से छूटने वाली ट्रेन प्रत्येक बुधवार को 5 अप्रैल से 28 जून तक चलेगी। यह ट्रेन इस नंबर 08062 के साथ चलेगी। इस नंबर के साथ यात्री अपनी टिकट की बुकिंग कर सकते हैं। इसके अलावा दो अन्य स्पेशल ट्रेनें शुरू करने की तैयारी है। रेलवे ने 16 अप्रैल से सियालदह से एलटीटी के मध्य एसी समर स्पेशल ट्रेन चलाने का निर्णय लिया है। यह ट्रेन सियालदह से रायपुर होकर लोकमान्य तिलक टर्मिनल तक जाएगी। इसके अलावा बिलासपुर, पेंड्रारोड, अनूपपुर, शहडोल के रास्ते हटिया से हबीबगंज के बीच एक समय स्पेशल ट्रेन और चलेगी, लेकिन यह रायपुर नहीं आएगी। प्रदेश में यह बिलासपुर, रायगढ़ और चांपा से गुजरेगी। सियालदह-एलटीटी एसी स्पेशल सुपरफास्ट ट्रेन सप्ताह में एक दिन चलाई जाएगी।
रेलवे ने इसका रिजर्वेशन भी शुरू कर दिया है।
ट्रेन 16 अप्रैल से 25 जून तक प्रत्येक रविवार को सियालदाह से छूटेगी। इसी तरह, 18 अप्रैल से 27 जून तक यही ट्रेन हर मंगलवार को लोकमान्य तिलक टर्मिनल से रवाना होगी। ट्रेन सियालदाह से खड़गपुर, टाटानगर, चक्रधरपुर, राउरकेला, झारसुगुड़ा, बिलासपुर, रायपुर, दुर्ग, नागपुर, भुसावल, इगतपुरी और कल्याण जंक्शन होकर एलटीटी पहुंचेगी। एलटीटी जाने वाले ट्रेन सुबह 6.25 बजे तथा सियालदाह जाने वाले ट्रेन सुबह सुबह 5.25 बजे रायपुर आएगी। इसमें चार सेकेंड एसी और नौ थर्ड एसी कोच रहेंगे।
hin_Deva hin_Deva hin_Deva hin_Deva hin_Deva hin_Deva